PÄIVITETTY: Häiriö etävastaanottoihin käytettävässä palvelussa on ohi

Etävastaanottoihin käytettävässä palvelussa oli tiistaina häiriö, joka esti sen käytön tai hidasti sen toimintaa.

Häiriö havaittiin aamulla ja korjaustoimenpiteet kestivät iltaan. Palvelun toimittaja tiedotti iltayhdeksältä, että häiriö on saatu korjattua.

Häiriö saattoi haitata lääkärivastaanottojen ohella kotihoidon digitaalisia palveluja. Jokainen kotihoidon asiakas tavoitettiin kuitenkin muilla keinoin häiriön aikana.

Palvelun toimivuutta seurataan tehostetusti jonkin aikaa.

***

Päivitetty:

17.9.2024 klo 16.45, lisätty tieto kotihoidosta.

17.9.2024 klo 21:14, kerrottu häiriön olevan ohi.